Okəŋ bítá ó nə á ńsəŋ, mbada mənye ai zie á ndá étē; é mod ósə ǎ yi tɔbɔ á mə̄fúb, a yi wú ókəŋ bítá, é mod ósə a yi tɔbɔ á tísɔn, zie ai mbada mənye byǎyi nyé dī. 16Bâyi bí é bod bâyi lígi, ḿbɔ̄ bâyi kə á miǹkǒl anə́ zūm fəbə yǎ mīḿbígílí, mayi bɔ̌ naa bə́ man wú, mod ósə ású ńsə́m wóé. 17Mɔ́ mə́sə̄ mâyi mǎn təg, məbɔ́ŋ mə́sə̄ mâyi təg anə́ mə̄ndím. 18Bâyi bɔ́d miǹkud, bâyi dzə́m kám. Məsú mə́sə̄ mâyi wóg ósɔ̄n, miǹló mísə̄ myâyi kəŋəban. 19Bâyi woa sílíba wabán á mīńdzɔ́ŋ, mvɔ́d dzābán yayi vəŋan éboe; tɔ sílíba wabán, tɔ mvɔ́d dzābán, dzyá yâyǐ kig bɔ́ nyii ámǒs ólún Ńtondôbə. Bingɔŋ byábán byâyǐ kig fə bǎd dzyē, bâyi kīg fə bǎd dzálī məbum mábán, amú mvɔ́d ai sílíbǎ ḿbyá bí nə́ tín yǎ ńsə̄m wábán. 20Bə́ ngábə́ bə́ bɔ məbún ai abə̌ŋ bidzaman byábán; bə́ ngákom byə́ə̄m bivəgələ ai byá, mvid byə́m dzábán, ású tē māyī bɔ́ vəŋan éboe. 21Mayi bɔ́ və̄ á mɔ́ bə́dzín nə́ bə́ sa bɔ́, á mɔ́ bə́bə̂ bə́ bǒb yā ńnam anə́ byə́m bí ńsa. Bâyi bɔ́ bɔ́li. 22Mayi bɔ́ lūm mvús, bə́ təge bǎd yēn ásū dáma, bâyi bɔli ndá akúmá dzama, bizilingǎn byâyi nyián étēde, bə́ mān dzɔ́ bɔli.